**RETNINGSLINJER FOR ØKONOMIFORVALTNING OG KONTROLL FOR TILSKUDDSMOTTAKERE SOM FÅR PROSJEKTTILSKUDD/ ENKELTTILSKUDD**

**UTEN AVREGNING FRA NORSK FILMINSTITUTT 2024**

# GENERELT

Tilskuddsmottakeren plikter å varsle Norsk filminstitutt umiddelbart dersom det oppstår vesentlige avvik i forhold til de premisser som ligger til grunn for tilskuddet, og som framgår av tilskuddsbrevet.

# KRAV TIL RAPPORTERING OG REGNSKAP

Tilskuddsmottaker skal snarest mulig og senest innen 3 måneder etter at tiltaket/prosjektet er gjennomført/avsluttet sende rapport og regnskap for disponeringen av tilskuddet.

Tilskuddsbrevet kan fastsette andre/kortere frister.

## Beløpsgrense for krav om revisorgodkjenning

* + For tilskudd under kr 400 000 kreves det ikke revisorgodkjenning av regnskapet. For slike tilskudd skal det sendes inn regnskapsoversikt undertegnet av ansvarlig person hos tilskuddsmottaker, sammen med en kortfattet redegjørelse for disponeringen av tilskuddet. Tilskuddsbrevet kan gi nærmere detaljer om krav til innholdet i redegjørelsen.
  + For tilskudd fra kr 400 000 og høyere skal det sammen med regnskapet leveres revisorgodkjenning. Revisorgodkjenning består av:
    - Særattestasjon iht. NFIs mal
    - Prosjektregnskap signert av styre eller ledelse

## Krav til regnskapet

Norsk filminstitutt stiller følgende krav til regnskapet for tilskuddet:

* + regnskap over bokførte prosjektkostnader sammenholdt med budsjettet som lå til grunn for søknaden om tilskudd. Avvik utover 10% skal kommenteres.
  + balanse der hver enkelt finansieringskilde fremgår og er spesifisert som offentlig eller ikke-offentlig støtte
  + regnskapshovedbok med spesifiserte bilag for alle prosjektfaser (hittil) i utviklingsforløpet. Sendes i Excel- format eller i skjema generert i Toya.

I tillegg gjelder:

1. Alle offentlige tilskudd skal spesifiseres i regnskapet med beløp og tilskuddsgiverens navn. Dette gjelder også fylkeskommunale og kommunale tilskudd, samt tilskudd fra fond i inn- og utland.
2. Regnskapet må underskrives av virksomhetens styre eller ledelse.
3. Regnskapsdata og dokumentasjon av faktiske opplysninger som ligger til grunn for søknaden eller beregningen av tilskuddsbeløpet, skal oppbevares i henhold til bestemmelsene i bokføringsloven.

Ytterligere krav til regnskap og rapportering kan være fastsatt i tilskuddsbrevet.

# KONTROLLADGANG

Norsk filminstitutt viser til det generelle pålegget Stortinget har gitt forvaltningen om å føre kontroll med tilskudd til «offentlig eller privat virksomhet som ellers ikke er undergitt statlig kontroll», jf. § 10 2. ledd i Stortingets bevilgningsreglement. Bestemmelsen lyder:

*Ved tilskudd eller lån til offentlig eller privat virksomhet som ellers ikke er undergitt statlig kontroll, skal det tas forbehold om adgang for tilskuddsforvalteren (her: NFI og/eller Kulturdepartementets) til å føre kontroll med at midlene benyttes etter forutsetningene.*

# TILBAKEBETALING AV TILSKUDD

Statstilskuddet gis til de formål og under de forutsetninger som er angitt i tilskuddsbrevet.

Dersom det i ettertid viser seg at tilskuddet ikke er benyttet i samsvar med forutsetningene i tilskuddsbrevet, kan Norsk filminstitutt kreve hele eller deler av tilskuddet tilbakebetalt.

Dersom tilskuddsmottaker har mottatt tilskuddet på bakgrunn av uriktige opplysninger, kan dette i særlige tilfeller være brudd på bestemmelsene i straffelovens §§ 371–372.

Ved krav om tilbakebetaling av tilskudd vil NFI fatte vedtak om dette, og tilskuddsmottaker får brev. NFI sender kravet om innbetaling til Statens innkrevingssentral, som står for innkrevingen.

# PRAKTISERING AV RETNINGSLINJENE

Norsk filminstitutt forutsetter at virksomheten som er ansvarlig for prosjektet gjør seg kjent med disse retningslinjene, og påser at prosjektets revisor også er kjent med disse (der revisorattestasjon er påkrevet).

Dersom det oppstår tvil om praktiseringen av retningslinjene, skal det tas kontakt med Norsk filminstitutt snarest.